202 HISTORIA VTTJE ET MORTIS. 



minia magna, et diu affligens, spiritus contrahit, us 

 que ad suffocation em, et est perniciosus. 



89. Amor, si non fuerit infelix et nimis sauci- 

 ans, ex genere gaudii est ; et easdem subit leges, 

 quas de gaudio posuimus. 



90. Spes omnium affectuum utilissima est, et ad 

 prolongationem vitae plurimum facit ; si non nimium 

 ssepe intercidat, sed phantasiam boni intuitu pascat : 

 itaque qui finem aliquem, tanquam metam vitse, 

 figunt et proponunt, et perpetuo et sensim in voto 

 suo proficiunt, vivaces ut plurimum sunt ; adeo ut, 

 cum ad culmen spei suae venerint, nee habeant quod 

 amplius sperent, fere animis concidant, nee diu su- 

 perstites sint ; ut spes videatur tanquam gaudium 

 foliatum, quod in immensum extenditur, sicut aurum. 



91. Admiratio, et levis contemplatio, ad vitam 

 prolongandam maxime faciunt; detinent enim spi 

 ritus in rebus, quae placent, nee eos turbare, aut in- 

 quiete et morose agere sinunt ; unde omnes con- 

 templatores rerum naturalium, qui tot et tanta 

 habebant quae mirarentur (ut Democritus, Plato, 

 Parmenides, Apollonius), longaevi fuerunt : etiam 

 rhetores, qui res degustabant tantum et potius ora- 

 tionis lumen quam rerum obscuritatem sectabantur, 

 fuerunt itidem longaevi ; ut Gorgias, Protagoras, 

 Isocrates, Seneca : atque certe quemadmodum senes 

 plerumque garruli, et loquaces sunt, ita et loquaces 

 ssepissime senescunt : indicat enim levem contempla- 

 tionem, et quae spiritum non magnopere stringat aut 

 vexet : at inquisitio subtilis, et acuta, et acris, vitam 

 abbreviat, spiritum enim lassat et carpit. 



